
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Предприятие за за добив и производство на гипс в с. Кошава, общ. Видин
Дата на извършване на проверката: 16.05.2018 г.
Място на извършване на проверката: с. Кошава, ПИ № 048001, м. „Татъри“ и ПИ № 000132, м „Излаз“ общ.. Видин
Проверени компоненти и фактори на околната среда:
· Води
· Почви

· Отпадъци
· ОХВ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ)
· Закон за водите (ЗВ) 

· Закон за управление на отпазъците (ЗУО) и подзаконовите му нормативни актове
· Закон за защита от вредното въздействие на химичните вещества и смеси във връзка с Регламенти 1970/2006 и 850/2004 и поздаконовите нормативни актове

Извършени дейности:

С писмо на РИОСВ – Монтана изх. № 1307/15.05.2018 г. операторът е уведомен за датата на проверката, към което е приложена Заповед № РД-114/15.05.2018 г. на директора на РИОСВ – Монтана за извършване на комплексна проверка на място в обект „Предприятие за за добив и производство на гипс“ в с. Кошава, общ. Видин, стопанисвано от „Гипс“ АД.
На 16.05.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-114/15.05.2018 г.  на директора на РИОСВ – Монтана се извърши проверка на обекта и беше съставен Констативен протокол № КПКД-14/16.05.2018 г.
Проверени са:

· Сгради и съоръжения на територията на предприятието
· Документи и данни, свързани с прилагане на законовите и подзаконови нормативни актове по околна среда

Констативна част:

Проверката касае „Предприятие за добив и производство на гипс”, стопанисвано едновременно от „Гипс” АД и „ГИПС „Кошава” АД, чиито предмет на дейност е идентичен - добив и преработка на гипс и производство на сухи смеси. „ГИПС „Кошава” АД е основано на 01.11.2016 г. Съгласно споразумение от 25.09.2017 г. „Гипс“ АД предоставя на „ГИПС „Кошава” АД цялата документация, техника и оборудване на Комплектната инсталация за калциниране на природен гипс (КИКПГ), на цех „Сухи смеси“ (ЦСС), на строителната изпитвателна лаборатория (СИЛ) и на подземния участък за добив на природен гипс от Находище „Кошава“ и преработката му в строителен (печен) гипс.

В момента на проверката работят КИКПГ, СИЛ и подземния участък за добив на природен гипс. Проверката се извърши на площадката на предприятието за добив и преработка на гипс в с. Кошава, общ. Видин като при огледа на място и въз основа на представените документи се установи следното:
Компонент „Води”:

Към момента на проверката Разрешително № 13140220/2013 г. на БДДР - Плевен за ползване на повърхностен воден обект (р. Дунав) за заустване на отпадъчните води с титуляр „Гипс“ АД е прекратено с Решение № 541/08.03.2018 г. Разрешителни с № 11590096/2007 г. и № 11530088/2008 г. за водовземане от подземни водоизточници, изменени съответно с Решения № 1197/2013 г. и № 1236/2013 г. на БДДР-Плевен също са прекратени съгласно съответно Решение № 543/19.03.2018 г. и № 550/30.04.2018 г. на БДДР-Плевен. 

За преиздаване на нови разрешителни по смисъла на чл. 44 и 46 от Закона за водите с титуляр „ГИПС Кошава” АД е стартирала процедура в БДДР-Плевен, видно от писмо с изх. № 19/15.12.2017 г../вх. № ПВЗ-00-137/19.12.2017 г. на БДДР-Плевен, с което са внесени трите необходими заявления. За сега е издадено само Разрешително № 11591143/20.04.2018 г. за водовземане от подземни води чрез съществуващи водовземни съоръжения с цел отводняване на находището на гипс с титуляр „ГИПС Кошава“ АД.
Въз основа на посочените по-горе разрешителни и към момента водоснабдяването на обекта се осъществява чрез три тръбни кладенци (един резервен) за питейно-битови и за промишлени цели, а отводняването на минната галерия е осигурено чрез изпомпване на отводнителната канавка след решетката за отделяне на механичните примеси в мината.

Формират се два потока отпадъчни води: а) смесени отпадъчни води (битово-фекални от надземния участък) и б) руднични отпадъчни води от мината. Двата потока се заустват по отделно чрез изпомпване от черпателни резервоари в р.Дунав. Към канализационните помпени станции не са изградени байпасни/аварийни връзки и няма възможност за заустване на непречистени ОВ. 
Двата пунка за собствен мониторинг на отпадъчните води са черпателни резервоари, разположени единият подземно, а другият наземно – при двете канализационни помпени станции. Достъпът до тях е постоянен и безопасен. Отпадъчните битово-фекалните води и дъждовните води се събират от площадкова канализационна система, преминават през каломаслоуловител (механично пречистване) разположен  до КИКПГ и след това по колектора се отвеждат в черпателния резервоар на надземната помпена станция.

 „Гипс“ АД е извършвало собствен мониторинг на двата потока отпадъчни води по показателите (шест показателя за рудничните отпадъчни води и десет показателя за смесените отпадъчни води) и с честота на три месеца в съответствие с изискванията на т. 3 от Условие „Специфични изисквания към местата за мониторинг и програма за мониторинг“ на действащото през 2017 г. разрешително.  Пробовземането и анализите на пробите през 2017 г. са извършени от акредитираната лаборатория на дружеството, които се съхраняват надлежно от години съгл. т. 5 от цитираното условие. Протоколите от собствения мониторинг на двата потока отпадъчни води са представени през 2017 г. в съответствие с т. 4 същото условие, както и с доклада по чл. 48, ал. 1, т. 12 от ЗВ и т. 6 от условието. 

 „Гипс“ АД е уведомило инспекцията за осъществен собствен мониторинг на двата потока отпадъчни води за първото тримесечие на 2018 г. Анализите на отпадъчните води са осъществени от акредитираната лаборатория на „Гипс“ АД, видно от представените протоколи от изпитване № 65/30.03.2018 г. и № 66/02.04.2018 г. и резултати не показват превишаване на ИЕО, определени в отмененото разрешително за заустване в повърхностен воден обект.

Условие „Охранителни мерки и съоръжения около складове.....“ от отмененото разрешително за зауставане в повърхностен воден обект, целящо недопускане замърсяване на водоприемника от потенциални замърсители за обекта, предмет на проверката, е неприложимо, тъй като р. Дунав е зад дига, което не предполага замърсяването й при аварийни ситуации.

Изтичането на отпадъчните води от изходнатите тръби на двата колектора (при км 806 и 806+020) в момента на проверката са открити и не отвеждат отпадъчни води в р. Дувам. 

Компонент „Почви”:

Дружеството осъществява рекултивационни дейности на терен чрез изземане на „кек“ (остатък от старото производство на дикалциев фосфат). Към момента на проверката не се извършва изземане на кек. Част от материала, иззет в пълнение на проекта за рекултивация, се съхранява в специализирано складово помещение на площадката на „Гипс“ АД. През 2017 г. и до момента на проверката кек не е извозван и около 2/3 от склада е запълнен. Предстои почистване на терена, запълване на канала, от който е иззет кека и подготовка на цялата площ за биологична рекултивация. При проверката не е констатирано нерегламентирано натрупване на „кек” извън определеното за целта място и около площадката на дружеството.

Фактор „Отпадъци”:

На обекта се извършва само дейност по предварително съхраняване на мястото на Дружеството притежава безсрочен регистрационен документ № 06-РД–125–00/ 05.04.2013 г. за дейност с кодове R 5 и R 13 на отпадъци с кодове 06 09 04 и 10 01 05. Условия 1. Приемане и съхраняване на отпадъците и условие 2. Третиране на отпадъците дружеството не е приемало за третиране отпадъци. Инсталацията е работила само със суров гипс. В отчетните книги, Приложение № 4 от Наредба № 1/2014 г. се отбелязва, че не е извършвана дейност с отпадъци до момента на проверката.
На обекта се извършва и дейност по предврително съхраняване на отпадъци на мястото на образуване. Опасните отпадъци се съхраняват в отделно обособени складове. Складовете са с ограничен достъп, с непропусклива повърхност, заключени и с поставени обозначителни табели с кода на съхраняваните отпадъци. Неопасните отпадъци се съхраняват в закрити складове и ОЧЦМ на открита площадка. Предаването  на отпадъци се извършва въз основа на писмени договори.

Като лице, пускащо на вътрешния пазар опаковани вещества и смеси в опаковки от пластмаса – LDPE, HDPE и хартия и картон, дружеството изпълнява задълженията си като участва в организация по оползотворяване на опаковки „Екобулпак“ АД, гр. София. Представено удостоверение № .1554/01.01.2018 г. със срок на действие до 31.12.2018 г.

Операторът води необходимата отчетност в заверени от РИОСВ – Монтана отчетни книги  по Приложение № 1 на 05.09.2013 г. и по Приложение № 4 към Наредба №1/2014 г. на 21.05.2013 г. В книгите се водят нулеви количества за отпадъците, които не се образуват. Ежемесечно се водят записи за образуваните и предадени отпадъци.

Годишният отчет за отпадъците е представен в ИАОС с изх. № 92/07.03.2018 г.
Фактор „Опасни химични вещества”:

Дружеството е потребител по веригата, съгласно Регламент ЕО 1907/2006 REACH на винена киселина, лимонена киселина монохидрат, Elotex, Bermocoll, хидратна вар, цимент, беролан, микросит, денка, производител на натурален гипс (строителен, формовъчен, стоматологичен, хирургичен), със съдържание на калциев сулфат полухидрат - EC № 231-900-3, CAS №7778-18-9, който не се класифицира като опасен съгласно Регламент ЕО 1272/2008 и е природен продукт, освободен от регистрация съгласно Регламент ЕО 1907/2006 REACH; и Суров гипс (калциев сулфат дихидрат) – каменен блок, който е суровина, формулатор на смеси - сухи строителни смеси на циментова и гипсова основа като шпакловки и лепила, замазки и мазилки, лепила за керамични покрития, система за топлоизолация.

В „Подземен участък за добив на гипс” в подземен склад за Взривни вещества (ВВ) се съхраняват Амонит, ел. детонатори и риогел, като същият е проверен на 26.04.2018 г. при съвместна проверка с ОД на МВР-Видин и е съставен констативен протокол.

Представени са информационни листове за безопасност, отговарящи на изискванията на Приложение II на Регламент REACH. Химичните вещества и смеси са опаковани и етикетирани съгласно Регламент ЕО 1272/2008 CLP. Съхранението на опасните ХВС се извършва в съответствие с условията, посочени в ИЛБ и Наредбата за реда и начина на съхранение на опасни химични вещеста и смеси. По време на проверката е представена собствена оценка на безопасността на съхранението на опасни химични вещества и смеси, изготвени съгласно Утвърден формат за документиране със Заповед № РД-288/03.04.2012 г. на министъра на околната среда и водите.

В представените ИЛБ не се констатира съдържание на вещества с предмет на ограничаване от Приложение XVII на REACH, както и на вещества предмет на разрешаване от Приложение XIV на REACH.

Извършена е проверка за наличие на полихлорирани нафталени (PCNs) – устойчиви органични замърсители (УОЗ) в състава на произвежданите от дружеството смеси:

- циментова шпакловка за топлоизолационни плоскости (EPS - XPS)- сух състав на циментова основа за шпакловане на топлоизолационни плоскости от експандиран и екструдиран пенополистирол на външни топлоизолационни комбинирани системи. Сместа съдържа квърцов пясък SiO2, Портланд цимент и Калциев карбонат CaCO3, класифицирана е като опасна съгласно регламент ЕО 1272/2008 CLP, дразнещ. Всички произвеждани смеси – 

лепила и мазилки са с идентично химично съдържание.

След предоставена информация от оператора-  ИЛБ, сертификати и др., се установи, че в произвежданите смеси (замазки и шпакловки) няма идентифицирани употреби на полихлорирани нафталени (PCNs) в открити приложения.
Заключение:
Операторът изпълнява задълженията си, произтичащи от законодателство по компоненти „води“ и „почви”, и по фактори „отпадъци” и ОХВ.
Предписания: не са дадени  предписания в протокол КПКД-14/16.05.2018 г.
Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване;
· Законосъобразно управление на почвите;
· Законосъобразно управление на отпадъците;
· Спазване разпоредбите на Закона за защита от вредното въздействие на химичните вещества и смеси във връзка с Регламенти 1970/2006 и 850/2004 и поздаконовите нормативни актове

